CELEX: 62019TN0370
Language: mt
Date: 2019-06-19 00:00:00
Title: Kawża T-370/19: Rikors ippreżentat fid-19 ta’ Ġunju 2019 — Spanja vs Il-Kummissjoni

5.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 263/67
            
         
      Rikors ippreżentat fid-19 ta’ Ġunju 2019 — Spanja vs Il-Kummissjoni
      (Kawża T-370/19)
      (2019/C 263/72)
      Lingwa tal-kawża: l-Ispanjol
      
         Partijiet
      
      
         Rikorrent: Ir-Renju ta’ Spanja (rappreżentant: M. García-Valdecasas Dorrego, aġent)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tat-18 ta’ Marzu 2019.
               
            
                  —
               
               
                  tikkundanna lill-istituzzjoni konvenuta għall-ispejjeż.
               
            
         Motivi u argumenti prinċipali
      
      Ir-rikors odjern huwa dirett kontra d-deċiżjoni tal-Kummissjoni tat-18 ta’ Marzu 2019 dwar il-parteċipazzjoni tal-Awtorità Regolatorja Nazzjonali tal-Kosovo fil-Korp ta’ Regolaturi Ewropej tal-Komunikazzjonijiet Elettroniċi (1).
      Insostenn tar-rikors, ir-rikorrent jinvoka tliet motivi.
      
                  1.
               
               
                  L-ewwel motiv huwa bbażat fuq il-ksur tal-Artikolu 35 tar-Regolament (UE) 2018/1971 tal-Parlament Ewropew u tal-Kunsill tal-11 ta’ Diċembru 2018 li jistabbilixxi l-Korp ta’ Regolaturi Ewropej tal-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju tal-BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009 (2), sa fejn dan l-artikolu jipprovdi li huma biss il-bord tar-regolaturi, il-gruppi ta’ ħidma u l-bord maniġerjali li huma miftuħin għall-parteċipazzjoni tal-awtoritajiet regolatorji ta’ pajjiżi terzi.
               
            
                  2.
               
               
                  It-tieni motiv huwa bbażat fuq il-ksur tal-Artikolu 35 tar-Regolament (UE) 2018/1971, sa fejn ma jeżisti l-ebda ftehim mal-awtorità regolatorja tal-Kosovo għall-finijiet tal-parteċipazzjoni fil-BEREC.
               
            
                  3.
               
               
                  It-tielet motiv huwa bbażat fuq il-ksur tal-Artikolu 35 tar-Regolament (UE) 2018/1971, sa fejn il-Kommissjoni Ewropea żvijjat mill-proċedura stabbilita għall-parteċipazzjoni tal-awtoritajiet regolatorji ta’ pajjiżi terzi fil-BEREC. Barra minn hekk, dan kollu wassal għall-adozzjoni ta’ att ġuridiku li m’għandu l-ebda bażi legali li joħloq obbligi fil-konfront ta’ terzi, meta l-Kummissjoni ma ingħatatx il-kompetenzi speċifiċi sabiex tagħmel dan.
               
            
         (1)  ĠU 2019, C 115, p. 26.
      
         (2)  JO 2018, L 321, p. 1.